KOMMISSIONENS DIREKTIV 2000/5/EF

af 25. februar 2000

om ændring af bilag C og D til Rådets direktiv 92/51/EØF om anden generelle ordning for anerkendelse af erhvervsuddannelser til supplering af direktiv 89/48/EØF

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF(1), senest ændret ved Kommissionens direktiv 97/38/EF(2), særlig artikel 15, og

ud fra følgende betragtninger:

(1) Det Forenede Kongeriges og Østrigs regeringer har indsendt begrundede anmodninger om ændring af bilag C og D til direktiv 92/51/EØF.

(2) Uddannelsen som autoriseret socialrådgiver (psykiske sygdomme) (

"Approved Social Worker - Mental Health") og som varemærkekonsulent (

"Trade Mark Agent") i Det Forenede Kongerige skal ikke længere være opført i bilag C til direktiv 92/51/EØF. Erhvervet som autoriseret socialrådgiver (psykiske sygdomme) (

"Approved Social Worker - Mental Health") er ikke lovreguleret i Det Forenede Kongerige. Uddannelsen som varemærkekonsulent (

"Trade Mark Agent") er nu i overensstemmelse med definitionen i artikel 1, litra a), første afsnit, andet led, nr. i), i direktiv 92/51/EØF.

(3) De uddannelser, som Det Forenede Kongerige fører frem til faglige kvalifikationer ("Certificate of Technical Competence") som tekniker i affaldshåndtering ("Certified Technically Competent Person in Waste Management"), skal indsættes i bilag C til direktiv 92/51/EØF, for så vidt som de i Det Forenede Kongerige er godkendt som "National Vocational Qualifications" (NVQ) på niveau 3 og 4.

(4) I afsnit 5 i bilag C til direktiv 92/51/EØF, hvorefter de anførte uddannelser i Det Forenede Kongerige kan godkendes som "National Vocational Qualifications" (NVQ) eller godkendes eller anerkendes som værende ligestillede af the National Council for Vocational Qualifications, skal ordlyden ændres. Der kræves i Det Forenede Kongerige ikke længere godkendelse eller anerkendelse som værende ligestillet. The National Council for Vocational Qualifications er erstattet af en anden myndighed. Det er ikke nødvendigt at angive den kompetente myndighed i direktivet.

(5) I Østrig er der indført en ny særlig grundlæggende uddannelse i pædiatrisk sygepleje og i psykiatrisk sundheds- og sygepleje, som skal indsættes i bilag C til direktiv 92/51/EØF. Disse uddannelser giver indehaveren et erhvervsuddannelsesniveau, som svarer til niveauet for den post-gymnasiale uddannelse, der er nævnt i artikel 1, litra a), første afsnit, andet led, nr. i), i direktiv 92/51/EØF, samt tilsvarende ansvar og opgaver.

(6) I bilag D til direktiv 92/51/EØF skal henvisningen til the National Council for Vocational Qualifications udgå. Det er erstattet af en anden myndighed. Det er ikke nødvendigt at angive den kompetente myndighed i direktivet.

(7) De i dette direktiv fastsatte foranstaltninger er i overensstemmelse med udtalelse fra det i henhold til artikel 15 i Rådets direktiv 92/51/EØF nedsatte udvalg -

UDSTEDT FØLGENDE DIREKTIV:

Artikel 1

Bilag C og D til direktiv 92/51/EØF ændres herved som anført i bilaget til dette direktiv.

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 27. februar 2001. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv er rettet til medlemsstaterne.

Artikel 4

Dette direktiv træder i kraft på dagen efter offentliggørelsen i De Europæiske Fællesskabers Tidende.

Udfærdiget i Bruxelles, den 25. februar 2000.

På Kommissionens vegne

Frederik BOLKESTEIN

Medlem af Kommissionen

(1) EFT L 209 af 24.7.1992, s. 25.

(2) EFT L 184 af 12.7.1997, s. 31.

BILAG

A. I bilag C til direktiv 92/51/EØF foretages følgende ændringer:1. I punkt 1 "De paramedicinske og socialpædagogiske uddannelser", efter overskriften "I Nederlandene" og det efterfølgende led

"dyrlægeassistent (/dierenartsassistent)", indsættes følgende overskrift og følgende led: "I Østrig

- særlig grundlæggende uddannelse i pædiatrisk sygepleje (/spezielle Grundausbildung in der Kinder- und Jugendlichenpflege)

- særlig grundlæggende uddannelse i psykiatrisk sundheds- og sygepleje (/spezielle Grundausbildung in der psychiatrischen Gesundheits- und Krankenpflege)"

2. I punkt "5 Uddannelser i Det Forenede Kongerige, der er godkendt som National Vocational Qualifications eller som Scottish Vocational Qualifications", første afsnit, foretages følgende ændringer:a) følgende uddannelser udgår: "

"autoriseret socialrådgiver (psykiske sygdomme) (/Approved Social Worker - Mental Health)"

"varemærkekonsulent (/Trade Mark Agent)"."

b) som sidste led indsættes følgende uddannelse som "tekniker i affaldshåndtering (/Certified Technically Competent Person in Waste Management)"

c) ordene "godkendt eller anerkendt som værende ligestillede af the National Council for Vocational Qualifications" udgår.

B. I bilag D til direktiv 92/51/EØF foretages følgende ændringer:I første afsnit udgår ordene "af the National Council for Vocational Qualifications".